open-index/open-wikipedia-markdown huggingface dataset:
எம்1 ஆப்ராம்ஸ்

**எம்1 ஆப்ராம்ஸ்** (*M1 Abrams*) என்பது அமெரிக்காவில் தயாரிக்கப்பட்ட மூன்றாம் தலைமுறை பிரதான சண்டை கவச வாகனம். இதன் பெயர் முன்னாள் அமெரிக்க பிரதம அதிகாரியாகவும், 1968 முதல் 1972 வரை நடந்த வியட்னாம் போரில் அமெரிக்க இராணுவப் படைகளின் கட்டளையதிகாரியாகவும் இருந்த *செரிங்டன் ஆப்ராம்ஸ்* என்பவரின் நினைவாக வைக்கப்பட்டது.

## உசாத்துணை
;அடிக்குறிப்புகள்

;குறிப்புகள்

பகுப்பு:கவச வாகனம்
மர்கவா

**மர்கவா** அல்லது **மர்க்கவா** (*Merkava* எபிரேயம்: , *தேர்*) என்பது இசுரேலிய பாதுகாப்புப் படைகளினால் பாவிக்கப்படும் பிரதான சண்டை கவச வாகனம். இக் கவச வாகன உருவாக்கம் 1973 இல் ஆரம்பித்து 1978இல் முழுப் பயன்பாட்டிற்கு வந்தது. நான்கு பிரதான மாற்றுவடிவ கவச வாகனங்கள் தயாராகவுள்ளன. இது முதன் முதலாக 1982 லெபனான் போரின்போது பரவலாகப் பாவிக்கப்பட்டது. "*மர்கவா*" எனும் பெயர் இசுரேலிய பாதுகாப்புப் படைகளின் ஆரம்ப உருவாக்கல் நிகழ்ச்சித் திட்டத்திலிருந்து பெறப்பட்டது.

## உசாத்துணை
;குறிப்புகள்

## வெளி இணைப்புகள்

பகுப்பு:கவச வாகனம்
பகுப்பு:இசுரேலிய போர்த்தளபாடங்கள்
பகுப்பு:இசுரேலியக் கண்டுபிடிப்புகள்
தனிமையுணர்வு

**தனிமையுணர்வு** என்பது சமூக உறவுகளுடனான மனக்கசப்பினால், வெறுமையைத் தோன்றச் செய்யும் ஒரு துன்பமான மன உணர்வு ஆகும். 
மக்கள் தங்களின் வாழ்க்கைச் சம்பவங்கள் மற்றும் பொதுவான பல காரணங்களால் இவ்வுணர்வை அடைவர். உதாரணமாக, சிறு வயதிலும் இளைய பருவத்திலும் தோழமை இன்றி வாடுவது, தனக்கு உதவும் மனிதர்களுக்காக ஏங்குவது போன்றவை இவ்வுணர்வைத் தோற்றுவிக்கலாம். பெரும்பாலானவர்கள் முதல்முறையாகத் தோன்றும் தனிமையுணர்வைத் தங்களின் குழந்தைப் பருவத்திலேயே அடைகின்றனர். தனிமையுணர்வு ஏற்படுவதற்கு, காதல் பிரிவு, திருமணமுறிவு அல்லது நெருங்கியவர்களின் பிரிவு போன்றவை காரணங்களாகும். சில நேரங்களில், பலர் தமக்கு உதவியாய் இருந்தாலும், நெருங்கிய மனிதரின் இறப்பும் தனிமையுணர்வைத் தோற்றுவிக்கும். தனிமையுணர்வைப் போக்க வாழ்வின் மாற்றங்களை ஏற்றுக் கொள்ளும் பக்குவத்தைப் பெற வேண்டும். கைதிகளைத் தனிச் சிறையில் அடைத்து தனிமையுணர்வை பெறச் செய்யும் முறை முற்காலத்தில் தண்டனையாக வழங்கப்பட்டது குறிப்பிடத்தக்கது.

## மேலும் பார்க்க
* சமூகத் தனிமை

பகுப்பு:குறுங்கட்டுரைகள்
பகுப்பு:உணர்ச்சிகள்
சீதமென்சவ்வு

**சீதமென்சவ்வு** (mucous membrane) எனப்படுவது வெளிச் சூழலுடன் தொடர்பு கொண்டிருக்கும் உடலின் உள்ளே காணப்படும் குழிகள், வழிகள் போன்றவற்றை மூடி இருக்கும் ஒரு அகவுறையாகும். மேலணி இழையம், தனித்துவப் படை (lamina propria) போன்றவை சீதமென்சவ்வின் பகுதிகளாகும்; இரையகக் குடலியத்தொகுதியில் மூன்றாவதாக தசைச் சீதச்சவ்வும் இதன் ஒரு பகுதியாகின்றது.

சீதமென்சவ்வு இரையகக் குடலிய வழி, சிறுநீர் இனவுறுப்பு வழி, மூச்சு வழி போன்றவற்றில் அகவுறைப் படலமாக உள்ளது. வாய், மூக்கு, குதம் போன்ற பகுதிகள் வெளிச்சூழலுடன் நேரடித்தொடர்பு கொண்ட சீதமென்சவ்வினால் சூழப்பட்ட அமைப்புக்களாகும். சீதமென்சவ்வு உயிரணுக்களின் வகை மற்றும் அதனது சீதத்தின் வகை உறுப்புகளுக்கு உறுப்பு மாறுபடுகின்றது.

சீதமென்சவ்வு சுரப்பிகளைக் கொண்டிருப்பதால், அது சீதம் எனும் பாய்மத்தைச் சுரப்பதால் ஈரலிப்புத்தன்மையைக் கொண்டுள்ளது, இது உடலின் பல்வேறு தொழிற்பாட்டுகளுக்கு உதவி புரிகின்றது. தேவையான பொருட்களை அகத்துறிஞ்சல், தேவையற்றவற்றை வெளியேற்றல் போன்ற செயற்பாட்டில் உன்னத பங்கு வகிக்கின்றது. அத்துடன் உடல் வழிகளை ஈரலிப்பாக வைத்திருத்தல், நோய் நுண்ணுயிரிகளுக்கும் வெளிப்புற அழுக்குகளுக்கும் பொறியாக விளங்குதல் போன்றன இவற்றின் ஏனைய தொழிலாகும். நுரையீரலில் வளிப்பரிமாற்றத்துக்கு உராய்வுநீக்கி போன்று உதவுகின்றது.

சீதமென்சவ்வின் சில பகுதிகளில், குறிப்பாக மூச்சு வழியில், நுண்ணிய மயிர் அமைப்பைப் போன்ற பிசிர்முனைப்புகள் காணப்படுகின்றன, இவை பொறிக்குள் அகப்பட்ட வேற்றுப் பொருட்களை (தூசு, நுண்ணுயிரிகள்) பிற்புற அசைவு மூலம் உடலில் இருந்து வெளியேற்றுகின்றன, இதன் போது சீதமும் சேர்ந்து வெளியேறினால் அது "சளி" எனப்படுகின்றது. தும்மும் போது அல்லது இருமும்போது இவற்றைக் காணலாம்.

சீதமென்சவ்வுள்ள பகுதிகளில் எளிதில் அகத்துறிஞ்சல் நடைபெறும் என்பதால், அவை நேரடியாக வெளிச் சூழலுடன் தொடர்பு கொள்ளும் பகுதிகளில் ஏற்படக்கூடிய நச்சுப்பொருட்களின் தொடுகை தீயவிளைவை உண்டாக்கும். இனவுறுப்பு வழியில் உள்ள சீதமென்சவ்வு நுண்ணுயிரிகளில் இருந்து பாதுகாக்கவும், உராய்வுநீக்கியாக விளங்கவும் உதவுகின்றது.

## மேற்கோள்கள்

பகுப்பு:விலங்கின உடற்கூற்றியல்
பகுப்பு:இழையங்கள்
பகுப்பு:உடற்கூற்றியல்
போடிநாயக்கனூர் (பாளையம்)

தமிழகத்தில் விஜயநகரப் பேரரசின் ஆட்சி நடைபெற்ற போது, மதுரை மண்டலத்தை நிர்வகித்த விசுவநாத நாயக்கர், மதுரை மண்டலத்தை 72 பாளையங்களாகப் பிரித்தார். இப்பாளையங்களில் 
**போடிநாயக்கனூர்** எனும் பாளையமும் ஒன்று. இப்பகுதியின் பாளையக்காரராக இருந்த *திருமலை போடிநாயக்கர்* என்பவரின் பெயரால் இவ்வூர் அழைக்கப்படுகிறது. பாளையங்களின் ஆட்சியில் மிக பெரிய நில அமைப்புகளுடனும், இயற்கை வளம் நிறைந்ததாகவும், அதிக வரி தரும் பாளையமாகவும் இது அமைந்திருந்தது.  

## இதையும் பார்க்க:

போடி நாயக்கனூர் நகராட்சி

## மேற்கோள்கள்


பகுப்பு: பாளையங்கள்
கலைஞான தீபம்

**கலைஞான தீபம்** நூலை இயற்றியவர் வீரை-கவிராச பண்டிதர். இந்த நூல் ‘புவனை கலைஞான தீபப் பனுவல்’ எனக் குறிப்பிடப்படுகிறது.  உமையம்மை உலகைப் படைத்தாள் என்னும் கோட்பாட்டில் அவளைப் ‘புவனேச்வரி’ என்பர். இவளது பெருமைகளைப் பாடுவது இந்த நூல். முதல் 50 பாடல்கள் இறைவியை வணங்கும் தோத்திரப்பாடல்கள். பிற்பகுதி இறைவியைப் பற்றிய கதைகளைச் சாத்திக் கூறும் சாத்திரப் பாடல்கள். பாடல்கள் கட்டளைக் கலித்துறையால் ஆனவை. 
*நூலின் காலம் 16ஆம் நூற்றாண்டு
எடுத்துக்காட்டுக்கு ஒரு பாடல்

புவனத் தடங்குங்கொல் யாவையும் ஈன்ற புவனையுரு, 
சிவம்எத் துணை,அத் துணையாம் அவள்அருள் செய்யும்,அருந்
தவம்எத் துணை,அத் துணைஅவள் தன்னளி, சாரும் அன்பர்
பவம்எத் துணை,அத் துணையும் கடந்தன பாதங்களே


## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பாண்டிக்கோவை

**பாண்டிக்கோவை** என்னும் நூலின் பாடல்கள் இறையனார் களவியல் நூலுக்கு நக்கீரர் எழுதிய உரையில் மேற்கோள் பாடல்களாகத் தரப்பட்டுள்ளன. மதுரையிலிருந்துகொண்டு நாடாண்ட பாண்டியன் ‘அரிகேசரி நெல்வேலி வென்ற நெடுமாறன்’ இதன் பாட்டுடைத் தலைவன். இவன் திருஞான சம்பந்தர் காலத்தவன். கி.பி. 7-ஆம் நூற்றாண்டு. நக்கீரர் எழுதிய களவியல் உரை 10-ஆம் நூற்றாண்டு. இந்த நூலின் இரண்டு பாடல்கள் எடுத்துக்காட்டாக இங்குத் தரப்படுகின்றன.
:‘வண்டுறை வார்பொழில் சூழ்நறை யாற்றுடின் ஓடவைவேல்
:கொண்டுறை நீக்கிய தென்னவன் கூடற் கொழுந்தமிழின்
:ஒண்துறை மேலுள்ள மோடிய தோஅன்றி யுற்றதுண்டோ
:தண்துறை வாசிந்தை வாடிட என்னீ தளர்கின்றதே.’        (23)

:‘தெவ்வா யெதிர்நின்ற சேரலர் கோனைச் செருக்கழித்துக்
:கைவானி தியமெல் லாமுட னேகடை யற்கவர்ந்த
:நெய்வா யயினெடு மாறன் பகைபோல் நினைந்துபண்டை
:ஒவ்வா வுருவம் ஒழியுமென் னோவள்ள லுள்ளியதே.’       (24)

## கருவிநூல்
* இறையனார் களவியல் நக்கீரர் உரை
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:7 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
நக்கீரர்

காலப்பாதையில் **நக்கீரர்** அல்லது **நக்கீரன்** என்னும் பெயருடன் வெவ்வேறு புலவர்கள் வாழ்ந்துவந்தனர்.

## மனிதர்
* நக்கீரர், சங்கப்புலவர்
* நக்கீரர், இறையனார் களவியல் உரையாசிரியர்
* நக்கீரர், திருவள்ளுவமாலைப் பாடல்
* நக்கீர தேவ நாயனார்
* நக்கீரர் கதை
* நக்கீரன் கோபால்

## இதழ்
*நக்கீரன் (இதழ்)

## பிற
*நக்கீரன் சொல்கிறேன் (இசைத்தட்டு)
*நக்கீரர் கதை

பகுப்பு:ஆண் தமிழ்ப் பெயர்கள்
நக்கீரர் பாடிய திருவள்ளுவமாலைப் பாடல்

நக்கீரர் பலருள் ஒருவர் திருக்குறளைப் போற்றிப் பாடியதாகத் திருவள்ளுவமாலை தொகுப்பில் ஒரு பாடல் உள்ளது. திருக்குறள் அறம், பொருள், இன்பம் என முப்பாலாக உள்ளது. ஆனால் இந்தப் புலவர் நக்கீரர் வீட்டுநெறியும் இதன்கண் உள்ளதாகக் குறிப்பிடுகிறார். இந்தப் பாடல் இவர் பெயரில் அடைவு செய்யப்பட்டுள்ள பாடல் என்பது அறிஞர்கள் கருத்து. அடைவு செய்யப்பட்ட காலம் 11 ஆம் நூற்றாண்டு.

:தானே முழுதுணர்ந்து தண்தமிழின் வெண்குறளால்
:ஆனா அறம்முதலா அந்நான்கும் - ஏனோர்க்கு
:ஊழின் உரைத்தாற்கும் ஒண்ணீர் முகிலுக்கும்
:வாழிஉலகு என்ஆற்றும் மற்று

## கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005

பகுப்பு:11 ஆம் நூற்றாண்டுத் தமிழ் நூல்கள்
தோப்பு வெங்கடாச்சலம்

**தோப்பு வெங்கடாச்சலம்** ஒரு தமிழக அரசியல்வாதி. இவர் திராவிட முன்னேற்றக் கழகம் கட்சியைச் சார்ந்தவர். பெருந்துறை தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டவர். பதினான்காவது சட்டமன்றத்தில் தமிழக அரசின் வருவாய்த் துறை அமைச்சராகப் பணியாற்றினார். 2016 சட்டமன்றத் தேர்தலிலும் போட்டியிட்டு வெற்றிப்பெற்றார். ஆனால் 2021 சட்டமன்றத் தேர்தலில் போட்டியிட வாய்ப்பு அதிமுகவினால் மறுக்கப்பட்டதால், இவர் சுயேட்சையாகப் போட்டியிட்டு தோல்வியடைந்தார்.

இவர் 11 ஜூலை 2021 அன்று தமிழக முதலமைச்சர் மு.க.ஸ்டாலின் முன்னிலையில் திராவிட முன்னேற்றக் கழகத்தில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
மாரிசா மேயர்

**மாரிசா அன் மேயர் ** (Marissa Ann Mayer,பிறப்பு: மே 30, 1975) யாகூ!வின் தலைவராகவும் முதன்மை செயல் அதிகாரியாகவும் பணியாற்றும் அமெரிக்க வணிக செயல்பணியாளர் ஆவார். முன்னதாக,கூகுள் நிறுவனத்தில் நெடுங்கால செயல்பணியாளராகவும் முகனையான தொடர்பாளராகவும் பணியாற்றி உள்ளார். உலகளவில் முதல் 500 நிறுவனங்களின் பட்டியலில் உள்ள நிறுவனமொன்றில் மிகக் குறைந்த அகவையில் முதன்மைச் செயல் அதிகாரியாகப் பணியாற்றுபவர் என்ற பெருமை உடையவர்.

## இளமையும் கல்வியும்
மேயர் அமெரிக்காவின்  விஸ்கொன்சின் மாநிலத்திலுள்ள *வோசோ* என்ற நகரில் பின்லாந்திய வம்சாவளியினராகிய ஓவிய ஆசிரியர் மார்கரெட் மேயருக்கும் பொறியாளர் மைக்கேல் மேயருக்கும் மகளாகப் பிறந்தவர். வோசோ மேற்கு உயர்நிலைப் பள்ளியில் 1993இல் படிப்பை முடித்தார். விஸ்கொன்சினிலிருந்து பங்கேற்க தேர்ந்தெடுக்கப்பட்ட இருவரில் ஒருவராக மேற்கு வெர்ஜினியாவில் நடத்தப்பட்ட தேசிய இளைஞர் அறிவியல் முகாமில் பங்கேற்றார். தொடர்ந்து இசுட்டான்போர்டு பல்கலைக்கழகத்தில் குறியீட்டு அமைப்புகளில் இளங்கலை படமும் கணினி அறிவியலில் முதுகலைப் பட்டமும் பெற்றார்.  இவ்விரு கல்வித்திட்டங்களிலுமே மேயர் சிறப்புப் பாடமாக செயற்கை அறிவுத்திறன் எடுத்திருந்தார். 2009ஆம் ஆண்டில் தேடுதல் நெறிமுறைகளில் அவராற்றிய பணிக்காக இல்லினாய் தொழில்நுட்பக் கழகம் மேயருக்கு முனைவர் பட்டம் வழங்கிச் சிறப்பித்தது.

## மேற்கோள்கள்

## வெளி இணைப்புகள்
*Yahoo! Press Release: Yahoo! Appoints Marissa Mayer Chief Executive Officer July 16, 2012
*Know Yahoo's Marissa Mayer in 11 facts July 17, 2012 at CNN
*
* Marissa Mayer on Twitter
## பகுப்புகள்

பகுப்பு:அமெரிக்க கணினி அறிவியலாளர்கள்
பகுப்பு:பெண் நிருவாகிகள்
பகுப்பு:1975 பிறப்புகள்
பகுப்பு:வாழும் மக்கள்
இசுபாட்டன் இராணுவம்

**இசுபாட்டன் இராணுவம்** (*Spartan army*) பண்டைக் கிரேக்கத்தின் முக்கிய நகர அரசுகளில் ஒன்றாகிய இசுபாட்டாவின் படைத்துறை ஆகும். இசுபாட்டா அரசின் மையமாகக் இப்படைத்துறை காணப்பட்டது. இசுபாட்டா குடிமகனின் முக்கிய கடமை சிறந்த போர்வீரனாக இருப்பதாகும். சிறு பராயத்திலிருந்தே படைத்துறை பயிற்சிபெற்றமை, இசுபாட்டன் உலக வரலாற்றில் மிக அச்சமூட்டும் படைகளில் ஒன்றாகத் திகழக் காரணமாகியது. பாரசிகத்துக்கு எதிரான போர்களில் புகழ்பெற்ற அந்தஸ்தைப் பெற்றனர். கி.மு. 6 முதல் 4 நூற்றாண்டுகள் வரையான காலம் இசுபாட்டன்களின் செல்வாக்கு மிகுந்த காலமாகவும், "ஒரு இசுபாட்டன் மற்ற அரசுகளின் சில வீரர்களுக்குச் சமம்" என்பது பொதுவாக ஏற்றுக் கொள்ளப்பட்டிருந்தது. பேரரசர் அலெக்சாந்தர்  எசுபார்த்தாவின் மிகப்பெரிய அபிமானியாக இருந்தார். மேலும் அவர் அவர்களை தனது இராணுவத்தில் சேரும்படி கட்டாயப்படுத்த முயற்சிக்கவில்லை, ஏனெனில் அவர் அவர்களின் சட்டத்தையும் அவர்களின் முடிவுக்குப் பின்னால் உள்ள புனிதமான காரணத்தையும் அறிந்திருந்தார். எசுபார்டான்கள் சமூகத்திற்கு தனிநபரை கிட்டத்தட்ட மொத்தமாக அடிபணிய வைக்கும் அரசியலமைப்பை உருவாக்கியிருந்தனர்.

அரை தொன்மவியலின்படி எசுபார்டன் சட்டங்களை உருவாக்கியவரான லைகர்கசு முதன்முதலில் இந்த சிறந்த இராணுவத்தை நிறுவினார். எசுபார்டாவானது "செங்கற்களுக்குப் பதிலாக மனித சுவர்" சூழ்ந்திருக்கவேண்டும் என்று  குறிப்பிட்ட அவர், ஆண் குடிமக்களுக்கான சமத்துவம், சிக்கனம், வலிமை, உடற்தகுதி போன்ற "சரியான நற்பண்புகளை" பின்பற்றி இராணுவ மயமான வாழ்க்கை முறையை உருவாக்க எசுபார்டன் சமூகத்தை சீர்திருத்த முன்மொழிந்தார். எசுபார்டன் சமூகத்தில் தங்களைத் தற்காத்துக் கொள்ள முடியாதவர்களுக்கு இடமில்லாததால், பலவீனமான அல்லது ஊணமுற்றதாக கருதப்படும் எந்தவொரு குழந்தையும் டெய்கெட்டஸ் மலையில் இறக்கும்படி விடப்பட்டது. (பிறந்தவுடன் குழந்தைகளை தூக்கி எறியும் வழக்கம் ஏதென்சிலும் இருந்தது.) எந்த குழந்தை வாழலாம் அல்லது இறக்கலாம் என்பதை எசுபார்டன் பெரியவர்கள் தீர்மானித்தனர். திடகார்த்தமான குழந்தை அதன் தாயாரிடம் ஒப்படைக்கப்படும். எசுபார்டியேட் சிறுவர்கள் 7 வயதுவரை தாயாரின் பராமரிப்பில் இருக்கும். ஏழுவயதில் அகேஜ் என்னும் இராணுவப் பயிற்சிக்கு அனுப்பப்படுவர். அங்கு இளம் சிறுவர்கள் தீவிரமான மற்றும் கடுமையான இராணுவப் பயிற்சியை மேற்கொள்வர். 30 வயதிற்குள் அகோஜியில் தேர்ச்சி பெற்றவர்கள் முழு எசுபார்டன் குடியுரிமையைப் பெறுகின்றனர். பயிற்சியை முடித்து வருபவன் உலகில் இதுவரை கண்டிராத கடினமான மற்றும் மிகவும் ஒழுக்கமான போர்ப் படையில் தனது இடத்தைப் பிடிக்கத் தயாராக இருந்தான். எசுபார்டன் உயரடுக்கு அவர்களின் சுதந்திரத்தில் உணர்ச்சியுடன் நம்பிக்கை கொண்டிருந்தது. மேலும் சிறு வயதிலேயே அவர்களின் கடமை உணர்வு, எந்த எசுபார்டான் தளபதியும் தனது வீரர்களை போரில் முன்நகர்த்த சாட்டைகளை சொடுக்க வேண்டியதில்லை என்று உத்தரவாதம் அளித்தது.

## குறிப்பு

பகுப்பு:கிரேக்க வரலாறு
பகுப்பு:எசுபார்த்தா
பகுப்பு:எசுபார்த்தாவின் இராணுவ வரலாறு
நாமும் குபேரன் ஆகலாம் (நூல்)

**நாமும் குபேரன் ஆகலாம்**  எனும் ஆன்மிக நூல் டெம்மி அளவில் 112 பக்கங்களைக் கொண்ட ஒரு நூல். இது சென்னை, ஸ்ரீ ஆனந்தி பிரசுரம் வழியாக வெளியிடப்பட்டுள்ளது.

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் பிறந்த ஜெயமுருகானந்தன் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டம் மற்றும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றி வரும் இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகள், தொடர்கள் போன்றவற்றை தமிழில் வெளியாகும் அச்சிதழ்கள் மற்றும் இணைய இதழ்களில் எழுதி வருகிறார்.

## உள்ளடக்கம்

இந்நூலில் கீழ்காணும் 16 தலைப்புகளின் கீழ் உள்ளடக்கங்கள் இடம் பெற்றிருக்கின்றன.

#இவர்தான் குபேரன்.
#குபேரன் புரிந்த நல்லாட்சி
#குபேரனைக் கண்டு வியந்த பேரழகி
#குபேரன் தம்பியாக இராவணன் பிறப்பு
#லங்காபுரி கை மாறியது
#பார்வதி அழகில் வியந்த குபேரன்
#இடம் மாறிய புஷ்பக விமானம்
#ஸ்ரீ ராமருக்கு உதவிய குபேரன்
#கடவுளுக்கே கடன் தந்த குபேரன்
#குபேரனின் பூலோக வாழ்க்கை
#உலகின் முதல் குபேரன் கோயில்
#செல்வம் அள்ளித்தரும் வழிபாடுகள்
#குபேரன்... சில அரிய தகவல்கள்
#நீங்களும் குபேரன் ஆகலாம்
#108 குபேர போற்றி
#108 லட்சுமி போற்றி

பகுப்பு:தமிழ் ஆன்மிக நூல்கள்
பகுப்பு:2012 தமிழ் நூல்கள்
நிலம் புகும் சொற்கள் (நூல்)

**நிலம் புகும் சொற்கள்**  எனும் கவிதை நூல் டெம்மி அளவில் 80 பக்கங்களைக் கொண்ட ஒரு நூல். இது திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.

## நூலாசிரியர்

இந்நூலின் ஆசிரியர் சக்தி ஜோதி. இவர் தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.

## அணிந்துரை

இக்கவிதை நூலுக்கு சாகித்ய அகாதமி விருது பெற்ற எழுத்தாளர் பிரபஞ்சன் அணிந்துரை எழுதியிருக்கிறார்.

## உள்ளடக்கம்

இந்நூலில் நூலாசிரியர் எழுதிய 50 புதுக்கவிதைகள் இடம் பெற்றிருக்கின்றன.

## வெளி இணைப்புகள்
*பிரபஞ்சன் விமர்சனம்
*மதுமிதா விமர்சனம்

பகுப்பு:தமிழ் கவிதை நூல்கள்
பகுப்பு:2008 தமிழ் நூல்கள்
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)

**தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)** (சிப்காட்) () என்பது தமிழ்நாடு அரசின் கீழ் இயங்கும் ஒரு பொதுத்துறை நிறுவனமாகும். இந்நிறுவனம் தமிழ்நாட்டின் சிறு, குறு மற்றும் உயர் தர தொழிற் பிரிவுகளுக்கு முதல் வித்தாக அமைகிறது. இதன் துவக்கதாரரும் முழு பங்குதாரரும் தமிழ்நாடு அரசு மட்டுமே.

கீழ்க்கண்ட இடங்களில் 16 சிப்காட் தொழிற் வளாகங்கள் உள்ளன

#பர்கூர்
#இருங்காட்டுக்கோட்டை
#புதுக்கோட்டை
#செய்யாறு
#மானாமதுரை
#இராணிப்பேட்டை
#கடலூர்
#நிலக்கோட்டை
#சிறுசேரி
#கங்கைகொண்டான்
#ஒரகடம்
#திருப்பெரும்புதூர் (ஸ்ரீபெரும்புதூர்) 
#கும்மிடிப்பூண்டி
#பெருந்துறை 
#தூத்துக்குடி
#ஓசூர்

* தர்மபுரி மற்றும் திருவண்ணாமலை ஆகிய இடங்களில்  சிப்காட் தொழிற் வளாகங்கள் உருவாக்கப்பட உள்ளன.

## வெளி இணைப்புகள்
* SIPCOT main page 
* List of SIPCOT industrial projects 
* Siruseri SIPCOT IT Park map
* SIPCOT Cuddalore

## மேற்கோள்கள்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாட்டுப் பொருளாதாரம்
கன்னிவன புராணம்

**கன்னிவன புராணம்** என்னும் நூல் வீரைப் பரசமய கோளரி மாமுனி என்பவரால் பாடப்பட்டது.  இந்த முனிவர் பூம்புலியூர் நாடகம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர். இந்த நூல்களின் பெயர்களைக் கல்வெட்டுகளிலிருந்து மட்டுமே அறியமுடிகிறது. நூல் கிடைக்கவில்லை. 

## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
புலியூர் நாடகம்

**புலியூர் நாடகம்** என்னும் நூல் ‘வீரைப் பரசமய கோனேரி மாமுனி’ என்பவரால் பாடப்பட்டது.  இந்த முனிவர் கன்னிவன புராணம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005

பகுப்பு:12 ஆம் நூற்றாண்டுத் தமிழ் நூல்கள்
வீரைப் பரசமய கோளரி மாமுனி

**வீரைப் பரசமய கோனேரி மாமுனி** என்பவர் கன்னிவன புராணம், பூம்புலியூர் நாடகம் என்னும் நூல்களைப் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.

## அடிக்குறிப்பு

பகுப்பு:தமிழ்ப் புலவர்கள்
கனவகுப்பு

**கனவகுப்பு** என்னும் நூல் அருணகிரிநாதர் பாடினார் என அடைவாக்கப்பட்டுள்ளது. அருணகிரிநாதர் 18 திருவகுப்புகள் பாடியுள்ளார். இதனைக் கருத்தில் கொண்டு இதனையும் அருணகிரிநாதர் பாடினார் என்றனர். 

கனவகுப்பு நீண்டதொரு சந்தநூல். இதில் சாளுவத் திருமலைராயன் குறிப்பிடப்பட்டுள்ளான். இவன் காளமேகப் புலவரைப் போற்றிப் பாதுகாத்தவன். இவர்களது காலம் 15 ஆம் நூற்றாண்டு. அருணகிரிநாதரும் இதே நூற்றாண்டுதான் என்றாலும் திருமலைராயன் குறிப்பை உள்ளத்தில் கொண்டு இதனைக் காளமேகப்பலவர் பாடினார் எனக் கருதலாம். 

## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
திருமலைராயன்

திருமலைராயன் என்பவன் ஒரு வள்ளல். அரசன். சாளுக்கிய சோழர் மரபில் வந்தவன். காளமேகப் புலவரைப் போற்றிப் பாதுகாத்தவன். காலம் 15 ஆம் நூற்றாண்டு.  காளமேகப் புலவரின் பாடலொன்றில் இது கூறப்படிவதைக் காணலாம்.
:பெரியவிட மேசேரும் பித்தர் முடியேறும்
:அரியுண்ணும் உப்புமேல் ஆடும் – எரிகுணமாம்
:தேம்பொழியும் சோலைத் திருமலைரா யன்வரையில்
:பாம்புமெலு மிச்சம் பழம்.
## அடிக்குறிப்பு

பகுப்பு:சிற்றரசர்கள்
பிளாபல்

right|250px
**பிளாபல்** (/fəˈlɑːfəl/; ஆங்கிலம்: Falafel; அரபு: فلافل&lrm;) என்பது கொண்டைக் கடலையை அரைத்து பல்வேறு சுவைப்பொருட்களைச் சேர்த்து மோதகம் போன்ற வடிவில் தட்டி பொரித்து செய்யப்படும் ஒரு மத்தியகிழக்கு உணவு ஆகும்.  இதை பீற்ரா எனப்படும் ஒரு வகை ரொட்யை பை போன்று அமைத்து அதற்கு பிளாபிலையும் பல்வேறு பிற மரக்கறிகளையும் சேர்த்துத் தருவர்.  இவற்றோடு தகினீ எனப்படு எள்ளினால் செய்த சுவைச்சாறு, உறைப்புச் சாறு, உள்ளிச் சாறு போன்றவற்றையும் சேர்த்துத் தருவர்.

## மேற்கோள்கள்

பகுப்பு:சாலையோர உணவுகள்
இராமசாமி

**இராமசாமி** அல்லது **ராமசாமி** என்ற பெயரில் உள்ள கட்டுரைகள்:

;அரசியல்வாதிகள்
*ஈ. வெ. இராமசாமி, தந்தை பெரியார்
*நாத்திகம் பி. இராமசாமி, பகுத்தறிவாளர்
*திரிபுரனேனி இராமசாமி, ஆந்திரப் பகுத்தறிவாளர் 
*பெசுட்டு செ. இராமசாமி, தமிழக அரசியல்வாதி
*க. ரா. இராமசாமி, அரசியல்வாதி
*ஆற்காடு ராமசாமி முதலியார், அரசியல்வாதி
*எஸ். எஸ். ராமசாமி படையாச்சி, அரசியல்வாதி
*சோ ராமசாமி, அரசியல்வாதி, பத்திரிகையாளர், நடிகர்
*ஓமந்தூர் ராமசாமி ரெட்டியார், அரசியல்வாதி
*சுப்பிரமணியன் ராமசாமி, அரசியல்வாதி
*என். ஜி. ராமசாமி, இந்திய விடுதலைப்போராட்ட வீரர்
*ஆல்பர்ட் ராமசாமி, அரசியல்வாதி
*எஸ். ராமசாமி நாயுடு, தமிழக அரசியல்வாதி
*தாண்டவராயபுரம் ராமசாமி பச்சமுத்து, தமிழக அரசியல்வாதி
*எம். ஏ. எம். ராமசாமி, இந்தியத் தொழிலதிபர், அரசியல்வாதி
*இராமசாமி பழனிச்சாமி, மலேசிய அரசியல்வாதி

;எழுத்தாளர்கள்
*பாக்கியம் ராமசாமி, எழுத்தாளர்
*இராமசாமி சிவன், தமிழிசை அறிஞர்
*வசுமதி இராமசாமி, எழுத்தாளர்
*சுந்தர ராமசாமி, எழுத்தாளர்
*வ. ராமசாமி, எழுத்தாளர், தமிழறிஞர்
*வே. ராமசாமி, பாடலாசிரியர், எழுத்தாளர்

;நடிகர்கள்
*வி. கே. ராமசாமி, நடிகர்
*கே. ஆர். ராமசாமி, நடிகர்

;வேறு நபர்கள்
*டிராபிக் ராமசாமி, பொதுநலசேவகர்

;வேறு
*திரு. இராமசாமி நினைவுப் பல்கலைக்கழகம்
*நா. ப. இராமசாமி நூலகம்
*சர் இராமசாமி முதலியார் மேல்நிலைப் பள்ளி
*இராமசாமி தமிழ்க் கல்லூரி

பகுப்பு:ஆண் தமிழ்ப் பெயர்கள்
மொமொ (உணவு)

**மோமோ** என்பது ஒரு வகையான சிற்றுண்டி தின்பண்டம் ஆகும். இது ஒரு பிரபலாமான திபெத்திய, நேப்பாளிய உணவு ஆகும். 'மோமோ'சை செய்வதற்கு  மாவு, நீர் அப்பச்சோடா ஆகியவற்றை கலந்து  மோதகம் அல்லது கொழுக்கட்டை வடிவிலான பைகளைச் செய்து, அதற்குள் இறைச்சியை அல்லது மரக்கறிகளை இட்டு, இந்த மோதகத்தை இறைச்சி/தக்காளிப் பழச்  சாற்றிலன் மேல் அவியவிடுவர்.  சிலர் இவற்றை பொரித்தும் எடுப்பர்.  இவை சட்னி அல்லது சம்பல் போன்றவற்றுடோடு சேர்த்து உண்ணப்படும்.

பகுப்பு:துரித உணவு வகைகள்
ஒருங்குறியக் கூட்டமைப்பு

**ஒருங்குறியக் கூட்டமைப்பு**(ஆங்கிலம்:Unicode Consortium (Unicode Inc.)  என்பது ஒருங்குறியத் தரத்தைப் பேணுவதற்காக, உருவாக்கப்பட்ட இலாப நோக்கற்ற அமைப்பாகும். பல்வகை வேறுபாடுகள் உடைய மொழிகளையும், ஒரே சூழலில்  கையாளும் திறனை வளர்ப்பதற்காக, இவ்வமைப்பு செயல்படுகிறது.

## நோக்கம்
இவ்வமைப்பு தோன்றுவதற்கு முன்பு, ஒவ்வொரு மொழிக்கும், ஒரு குறிப்பிட்ட கணினி எழுத்து முறைமை என பல்வேறு எழுத்து முறைமைகள் இருந்தன. அவை அனைத்தினையும் தன்னுள் அடக்கி, பல்மொழிச்சூழலை வளர்க்கவே, ஒருங்குறி(**U**nicode **T**ransformation **F**ormat (UTF)) ஏற்படுத்தப்பட்டது. இவ்வாறு ஒருங்கிணைத்தலே,இக்கூட்டமைப்பின் இலக்கும், நோக்கமும் ஆகும்.

சர்வதேசமயப்படுத்தலும் உள்ளூர்மயப்படுத்தலும் என்ற அடிப்படையில், ஒரு கணினியின் மென்மப் பயன்பாடு வெற்றியடைய, ஒருங்குறியக் கூட்டமைப்பின் செயற்பாடே, மிகமிக முதன்மைத்துவம் வாய்ந்ததாகத் திகழ்கிறது.

ஒருங்குறியத் தர முறைமையை வளர்க்க, இவ்வமைப்பு அனைத்து உலக தர அமைப்புகளுடன் (:en:Standards organization) இணைந்து 
பணியாற்றுகிறது.  ISO/IEC JTC1, W3C, IETF, ECMA போன்ற தர அமைப்புகளுடன், இக்கூட்டமைப்பு இணைந்து பணியாற்றுவது, குறிப்பிடத்தக்கது.

## நூல்கள்
#
#::en:Addison-Wesley என்ற அமெரிக்கப் பதிப்பகம், கணினி நூல்களுக்காகப் பெயர்பெற்றது.Safari Books Online என்ற எண்ணிம நூலகத்திற்கும் தனது நூல்களை இப்பதிப்பகம் வழங்கியுள்ளது.
#

## இதையும் காணவும்
*புதிய தமிழ் யுனிகோட் குறிமுறை

## மேற்கோள்கள்


## புற இணைப்புகள்
*ஒருங்குறியக் கூட்டமைப்பின்  இணையப்பக்கம்

பகுப்பு:நியமங்கள் உருவாக்கும் நிறுவனங்கள்
பகுப்பு:ஒருங்குறி
திலிப் வர்மன்

**திலிப் வர்மன்** ஓரு மலேசியப் பாடகர். இவர் பாடலாசிரியரும் இசையமைப்பாளரும் ஆவார். இவர் மலேசியாவின் பினாங்கு மாநிலத்தில் பிறந்து வளர்ந்தவர். இந்தியப் பின்னணிப் பாடகர்களுடன் ஒப்பிடப்படும் மலேசியத் தமிழ்ப் பாடகரான இவர், தமிழ் இசையமப்பாளர்களான இளையராஜாவுக்கும், ஏ.ஆர்.ரகுமானுக்கும் ரசிகராவார். தனது இசைப் பயணத்தை சிறு மேடை நிகழ்ச்சிகளின் வாயிலாகத் தொடங்கிய திலிப் வர்மனின் பாடல்களில் *கனவெல்லாம் நீதானே*  என்ற பாடல் மிகப் புகழ் பெற்றதாகும்.

மலேசியத் தமிழ்த் திரைப்படங்களான *நவம்பர் 24*, *கண்கள்*, *இவன்தான் ஹீரோ* ஆகிய படங்களுக்கு இசையமைத்துள்ளார். 2007 ஆம் ஆண்டிற்கான மலேசிய இந்திய இசைத் துறை வழங்கிய சிறந்த ஆண் பாடகருக்கான விருதினைப் பெற்றுள்ளார்.

முன்னாள் மலேசிய அமைச்சர் டத்தோ சிறீ சாமிவேலுவும் இவரது ”கனவுகள் வரும்” பாடல்தொகுப்பிற்கு ஓர் பாடல் எழுதியுள்ளார்.

2002 ஆம் ஆண்டில்தான் இவரது திறமை அங்கீகரிக்கப்பட்டது எனலாம். ”நவீனம்” என்னும் பாடல்தொகுப்பில் பாடும் வாய்ப்பைப் பெற்றர்.

திலிப் தனது ”உயிரைத் தொட்டேன்” என்னும் பாடலின் மூலம் மேலும் புகழ் பெற்றார். இந்த பாடலின் சிறந்த இசையின் காரணமாகவும், தரத்தினாலும் ”டி.ஹெச்.ஆர் ராகா மலேசியன் டாப் 10” என்ற நிகழ்ச்சியில் நீண்ட நாட்களாக ஒலிபரப்பப்பட்டது.

மாபெரும் வெற்றிபெற்ற ”கனவெல்லாம்” என்னும் இசைக்கோவைக்குப் பிறகு ”மீண்டும் மீண்டும்” என்னும் இசைக்கோவையைத் துவங்கினார். இந்த இசைக்கோவையை இந்தியப் பாடகருடன் இந்தியாவில் பாடியுள்ளார்.

## மேற்கோள்கள்

## வெளியிணைப்புகள்
*
*

பகுப்பு:மலேசியத் தமிழர்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
நாற்பா

தமிழில் உள்ள பழம்பாடல்களைத் தொல்காப்பியமும் யாப்பருங்கலக்காரிகையும் நான்கு வகையாகப் பகுத்துக் காட்டுகின்றன.
## பா
# வெண்பா
# ஆசிரியப்பா
# கலிப்பா
# வஞ்சிப்பா
என்பன அவை.
## பாவினம்
யாப்பருங்கலக்காரிகை இந்தப் பாக்களின் இனங்கள் என
#தாழிசை (குறட்தாழிசை, வெண்டாழிசை), (ஆசிரியத் தாழிசை), (கலித்தாழிசை), (வஞ்சித்தாழிசை)
#துறை (வெண்டுறை, வெண்செந்துறை), (ஆசிரியத்துறை), (கலித்துறை), (வஞ்சித்துறை)
#விருத்தம் (வெளிவிருத்தம்), (ஆசிரிய விருத்தம்), (கலிவிருத்தம்), (வஞ்சி விருத்தம்)
என்னும் பாகுபாடுகளை விரித்துக்கொள்கிறது.
உறங்குநிலையில் திடுக்கம்

**உறங்குநிலையில் திடுக்கம்** (*hypnic jerk*) என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்துக்குச் செல்லும் முன்னர் உடல் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது. இத்தகைய அதிர்ப்பு நிகழும்போது பல வேளைகளில் விழுவது போன்ற உணர்வோ "'கனவோ" ஏற்பட்டு விழித்துக் கொள்வர். ஒழுங்கான தூக்க நேரங்களைப் பின்பற்றாதவர்களிடையே இது கூடுதலாக நிகழ்கிறது.

## ஆறு

பொதுவாகவே உறங்கச் செல்லும்போது உடலில் ஏற்படும் மாற்றங்களான மூச்சு குறைவது, உடல் வெப்பம் தணிவது போலவேதான் இவ்விளைவும் ஏற்படுவதாகக் கருதுகின்றனர். சில அறிஞர்கள் உறக்கத்துக்குச் செல்லும்போது தசைகள் திடீரென இறுக்கம் தளர்வதால் மூளைக்கு விழுவதைப் போன்ற உணர்வு ஏற்படுகிறது என்றும் விழுவதை விரைந்து தவிர்க்க முனையும்போது சுண்டி இழுப்பதாகவும் கருதுகின்றனர். இத்தகைய நிகழ்வுகளின்போது விழுவதைப் போலக் கனாக் காண்பதையும் சுட்டுகின்றனர். (ஆழ்நிலைத்தூக்கத்துக்கு முன்னர் வருவதால் அவை மெய்யான கனவுகள் இல்லை என நம்பப்படுகிறது.) உறக்கம் தொடர்பான மருத்துவத்துக்கான அமெரிக்கக் கழகத்தின்படி கலக்கம், கஃவீன், மன அழுத்தம், மாலைப்பொழுதில் கடுமையான அலுப்பூட்டும் பணிகளைச் செய்வது, சில மருந்துகள், போதைப் பொருட்களை உட்கொள்ளுதல் போன்றவற்றால் உறங்குநிலையில் திடுக்கிடுதல் மிகுதியாகக் கூடும்.

## விளைவு

மக்களில் 70 விழுக்காட்டினருக்கு இது சில வேளைகளில் ஏற்படுவதாக மாயோ மருத்துவமனையின் ஆய்வுகளில் அறிந்துள்ளனர். சிறுவயதில் கூடுதலாக ஏற்படுகிறது. ஆனால், சிலர் அடிக்கடி திடுக்கிட்டு விழித்துக் கொள்ளுவதால் அச்சமும் தூக்கமின்மையும் ஏற்படுகிறது. அதனால் இவ்வகையான திடுக்கம் மேலும் அடிக்கடி நிகழும் வாய்ப்பும் உண்டாகிறது.

## மேற்கோள்கள்


## வெளி இணைப்புகள்
* உறக்கத்தில் திடுக்கிடுதல் என்றால் என்ன?
* உறங்குநிலைச் சுண்டுதலால் திடுக்கிடுகிறீர்களா? 
* தூக்கத்தில் இழுத்தல்

பகுப்பு:தூக்க நோய்கள்
2012 அவுரோரா துப்பாக்கிச் சூடு

20 சூலை 2012 அன்று ஒரு ஆயுததாரியால் த டார்க் நைட் ரைசஸ் என்ற திரைப்படம் திரையிடப்பட்டுக் கொண்டிருந்த அமெரிக்காவின் கொலராடோ மாநிலத்திலுள்ள அவுரோரா எனுமிடத்திடத்திலுள்ள ஓர் படமாளிகை மீது நடத்தப்பட்ட துப்பாக்கிச் சூட்டில் 12 பேர் கொல்லப்பட்டும், 58 பேர் காயமடைந்தனர். பாதுகாப்புக் கவசம் அணிந்திருந்த தனியொரு ஆயுததாரி படமாளிகையினுள் நுழைந்து புகை கைக்குண்டுகளினால் தாக்கிவிட்டு பலவித துப்பாக்கிகளினாலும் தாக்குதல் நடத்தினார். சமகால அமெரிக்க வரலாற்றில் இது பயங்கரமான பொருந்திரள் கொலையும் உலகளாவிய ஊடகங்களில் இத்தாக்குதல் முக்கிய இடத்தையும் பிடித்தது.

## தாக்குதலுக்குள்ளானோர்
10 பேர் சம்பவ இடத்தில் மரணமடைய, 2 பேர் உள்ளூர் வைத்தியசாலையில் மரணமடைந்தனர் சுடப்பட்ட 70 பேர்களில் 58 பேர் காயமடைய, 12 பேர் மரணமாயினர்.

தாக்குதலுக்குள்ளானோரில் 3 மாத குழந்தை முதல் 51 வயது உடையோர் வரை காணப்பட்டனர். காயப்பட்டவர்களில் 3 அமெரிக்க படைத்துறையினரும் அடங்குவர்.

## சந்தேக நபர்
சந்தேக நபர் ஜேம்ஸ் ஈகன் கொல்மஸ் (பிறப்பு: டிசம்பர் 13, 1987) சம்பவம் நடைபெற்ற இடத்திலிருந்து காவல் துறையினரால் கைது செய்யப்பட்டார்  படமாளிகைக்கு அருகிலுள்ள வாகனத் தரிப்பிடத்தில் காணப்பட்ட இவர் கைது செய்தபோது எதிர்ப்பு எதனையும் காட்டவில்லை. அவருடைய வாகனத்திலிருந்து பல துப்பாக்கிகள் மீட்கப்பட்டன. இது பற்றி கருத்துத் தெரிவித்த அலுவலர்கள் சந்தேக நபர் தன் தலைக்கு சிவப்பு நிற மை புசி தன்னைத்தானே "கோமாளி" என்றழைத்ததாக ஏபிசி செய்திக்குத் தெரிவித்தனர். ஆயினும் இதுபற்றி அவுரோரா காவல்துறை அதிகாரி எதுவும் தெரிவிக்கவில்லை.

## குறிப்புகள்

## வெளியிணைப்புகள்
**வரைபடம்**
* Map of cinema, suspect's apartment, and hospitals ''(Denver Post)''
* Map of crime scene ''(The New York Times)''
**ஒலி வடிவம்**
* Aurora Fire Department Dispatch Raw Audio, 20 July 2012
* Aurora Police Scanner Raw Audio, 20 July 2012
**செய்திகளும் காணொளியும்**
* Articles and videos at CBS News 
* Collected news and commentary from ''The Denver Post''

பகுப்பு:அமெரிக்காவில் தீவிரவாதத் தாக்குதல்கள்
பகுப்பு:2012 நிகழ்வுகள்
மரியம் உசு-சமானி

**மரியம் உசு-சமானி பேகம் சாகிபா** அல்லது **இராசகுமாரி ஈரா குன்வாரி** அல்லது **உருக்மாவதி சாகிபா** அல்லது **அர்கா பாய்** (मारियम उज़-ज़मानी बेगम साहिबा அல்லது राजकुमारी हिरा कुंवरी அல்லது रुक्मावती साहिबा அல்லது हर्खाबाई, பாரசீகம்: مریم الزمانی بیگم صاحبہ) என்பவர் முகலாயப் பேரரசரான அக்பரைத் திருமணம் செய்த பின்பு, முகலாயப் பேரரசி ஆன இராசபுத்திர இளவரசி ஆவார். மரியம் உசு-சமானி ஆம்பெரின் அரசரான பிஹரி மாலின் மூத்த மகளான ஹர்கா பாய் என்ற எயரில் பிறந்தார். இவர் பேரரசர் சகாங்கீரின் தாயும் ஆவார்.

முகலாய வரலாற்றில் இவர் பெயர் மரியம் உசு-சமானி என்றே பதிவாகியுள்ளது. இதனாலேயே இலாகூரின் அரணமைக்கப்பட்ட நகரத்தில் (இப்போது பாக்கித்தானில் அமைந்துள்ளது.) மரியம் சமானி பேகத்தின் பெயரால் பள்ளிவாசல் ஒன்று கட்டப்பட்டுள்ளது. இந்தப் பள்ளிவாசல் மரியம் உசு-சமானியின் மகனான சகாங்கீரால் கட்டப்பட்டது.

## வாழ்க்கை
இராசகுமாரி ஈரா குன்வாரி பேரரசர் அக்பரை பெப்ரவரி 6, 1562 இல் இந்தியாவில் இராச்சசுத்தானிலுள்ள சம்பார் எனும் இடத்தில் திருமணம் செய்தார். இவர் பேரரசர் அக்பரின் மூன்றாவது மனைவியும் ஆவார். பேரரசர் அக்பரின் முதலாவது மனைவி உருக்காயா பேகம் , இரண்டாவது மனைவி சலீமா சுல்தான். திருமணத்தின் பின்பு, இராசகுமாரி ஈரா குன்வாரிக்கு மரியம் உசு-சமானி என்ற பெயர் வழங்கப்பட்டது.

இவர் 1622 ஆம் ஆண்டு இறந்தார்.

## சோதா பாய்
பேரரசர் அக்பரின் மனைவி, சகாங்கீரின் தாய் சோதா பாய் என்று அறியப்பட்டதாகவும் ஒரு பார்வை உண்டு. சகாங்கீரின் வாழ்க்கை வரலாற்றைக் கூறும் துற்கு-இ-சகாங்கிரி என்ற நூலில் சோதா பாய் என்று யாருமே குறிப்பிடப்படவில்லை. அக்பர்நாமாவிலோ முகலாயர் கால வரலாற்றாதாரங்களிலோ மரியம் உசு-சமானிக்குச் 'சோதா பாய்' என்ற பெயர் பயன்படுத்தப்பட்டதாகத் தகவலில்லை.

சிரின் மூசுவியின் கருத்துப்படி, 18 ஆம், 19 ஆம் நூற்றாண்டுகளிலேயே வரலாற்று இலக்கியங்களில் பேரரசர் அக்பரின் மனைவியைக் குறிக்கச் 'சோதா பாய்' என்ற பெயர் பயன்படுத்தப்பட்டுள்ளது. இம்தியாசு அகமதின் கருத்துப்படி, பேரரசர் அக்பரின் மனைவிக்குச் 'சோதா அக்பர்' எனும் பெயர் முதன்முறையாக *அன்னல்சு அண்டு ஆண்டிக்குட்டீசு ஆப் இராச்சசுத்தான்* என்ற நூலில் பயன்படுத்தப்பட்டுள்ளது.

## திரைப்படத்தில்
* சோதா அக்பர் எனும் திரைப்படத்தில் சோதா பாய் பேரரசர் அக்பரின் மனைவியாகக் குறிப்பிடப்பட்டுள்ளார். இத்திரைப்படத்தில் சோதா பாயாக ஐசுவர்யா இராய் நடித்திருந்தார்.

## இவற்றையும் பார்க்க
* பேரரசர் அக்பர்
* ஜோதா அக்பர்

## மேற்கோள்கள்

பகுப்பு:அரசிகள்
பகுப்பு:1542 பிறப்புகள்
பகுப்பு:1623 இறப்புகள்
பகுப்பு:அக்பர்
பகுப்பு:இந்திய அரச குடும்பப் பெண்கள்
சன்யாசிப்புடவுக் கல்வெட்டு

[360px|thumb|சன்யாசிப்படவுக் கல்வெட்டு மாதிரி - [குற்றாலம் தொல்லியல் அருங்காட்சியகம்]]

**சன்யாசிப் புடவுக் கல்வெட்டு** என்பது குற்றால மலையிலுள்ள தேனருவி பக்கத்தில் சன்யாசிப் புடவு என்னும் இயற்கைக் குகையில் கண்டுபிடிக்கப்பட்ட 2500 வருடங்களுக்கு முற்பட்ட கல்வெட்டு. இதில் காணப்படும் எழுத்துக்கள் சில மூலப் பிராமி எழுத்துக்கள் போல் இருந்தாலும் இதைக் கல்வெட்டு ஆய்வாளர்களால் முழுவதுமாகப் படிக்க இயலவில்லை.

இதிலுள்ள எழுத்துகளில் சில கி.மு. மூன்றாம் நூற்றாண்டைச் சேர்ந்தது போல் தெரிந்தாலும் மற்றவை கி.மு. மூன்றாம் நூற்றாண்டைச் சேர்ந்த மாங்குளம் கல்வெட்டுகளிலுள்ள எழுத்துக்களுடன் பொருந்தாததால் இதை அக்கல்வெட்டுகளுக்கு முந்தியவையாகவே கொண்டுள்ளனர். இதன் மாதிரி குற்றாலம் தொல்லியல் அருங்காட்சியகத்தில் உள்ளது.

## அரப்பன் நாகரிகத்தின் மூலக்கல்வெட்டு
இதை முதலில் 1911ஆம் ஆண்டில் பிரித்தானிய நடுவணரசு படி எடுத்தது. அப்போது இருந்த வசதிக்கு அதை படிக்க முடியாத எழுத்துக்கள் என அறிவித்தனர். ஆனால் இவ்வெழுத்துக்களை அரப்பன் கால உருவ எழுத்துக்கள் நிலையான எழுத்துக்களாக வளர்ச்சி பெற்ற காலத்துக்கு முன் வழக்கிலிருந்த எழுத்துக்களாக இருக்கலாம் என்று சிலர் கருதுகின்றனர்.

## இதனையும் காண்க
* பண்டைய இந்தியக் கல்வெட்டுக்கள்
## மேற்கோள்களும் குறிப்புகளும்


## மூலம்
* குற்றாலம் தொல்லியல் அருங்காட்சியகத்தில் உள்ள அறிவிப்புப்பலகை.

பகுப்பு:தமிழ் பிராமிக் கல்வெட்டுகள்
பகுப்பு:தமிழ்நாட்டுக் கல்வெட்டுக்கள்
பகுப்பு:இந்தியக் கல்வெட்டுகள்
வெண்டுறை

**வெண்டுறை** (வெண்பாத் துறை) என்னும் நாற்பாப் பாவின வகையை யாப்பருங்கலம், யாப்பருங்கலக்காரிகை என்னும் யாப்பியல் இலக்கண நூல்கள் வகைப்படுத்திக் காட்டுகின்றன. 
*மூன்றடி முதல் ஏழடி வரை அடிகள் கொண்ட பாடலாக இருக்கும்.
*முதலில் வரும் அடியின் சீர் எண்ணிக்கை பின் வரும் அடிகளில் குறைந்திருக்கும்.
*முதலில் வரும் சில அடிகள் ஓர் ஓசை அமைப்பிலும் பின்னர் வரும் அடிகள் வேறு ஓர் ஓசை அமைப்பிலும் வந்தால் அது **வேற்றொலி வெண்டுறை** எனப்படும்.எல்லா அடியும் ஒரே மாதிரியான ஓசை அமைப்பில் வந்தால் அது **ஓரொலி வெண்டுறை** எனப்படும். (வெண்[பா] + துறை = வெண்டுறை)

;எடுத்துக்காட்டுப் பாடல்
:தாளாளர் அல்லாதார் தாம்பலர் ஆயக்கால் என்னாம் என்னாம்
:ஆளியைக் கண்டஞ்சி யானைதன் கோடிரண்டும்
:பீலிபோல் சாய்ந்துவிழும் பிளிற்றி ஆங்கே.

மூன்றடியாய், முதலடியை விடப் பின்னிரண்டடிகளும் இருசீர் குறைந்து வருவதால் இது வெண்டுறையாகும். பாடல் முழுதும் ஒரே ஓசையமைப்பில் (ஒரே மாதிரிச் சீர்கள்) உள்ளமையால் இது ஓரொலி வெண்டுறை.

## அடிக்குறிப்புகள்

பகுப்பு:யாப்பிலக்கணம்
பெனோப்ரோபென்

**பெனோப்ரோபென்** (Fenoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக தசை, மூட்டழற்சியால் ஏற்படும் வலி , காய்ச்சல், வேறு சிறிய அளவிலான வலிகள் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Nalfon போன்ற வணிகப் பெயர்களில் விற்பனை செய்யப்படுகின்றது.

## மருத்துவப் பயன்பாடு
பொதுவாக முடக்குவாத மூட்டழற்சி போன்ற மூட்டழற்சியால் ஏற்படும் குறைவான, மிதமான வலி, காய்ச்சல் போன்ற நோய்களுக்கு பெனோப்ரோபென் பயன்படுத்தப்படுகின்றது, இவை தவிர தேய்மான மூட்டழற்சி போன்றவற்றிற்கும் பயன்படுத்தலாம்.

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர தலைச்சுற்று, தூக்கமின்மை, வியர்த்தல், தோல் அரிப்பு பக்க விளைவுகளும் பெனோப்ரோபென் பயன்பட்டால் ஏற்படும்.

## பயன்பாட்டெதிர் நிலைகள்
இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

## மேற்கோள்கள்


பகுப்பு:மருந்துகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
இன்டோமெதாசின்

**இன்டோமெதாசின்** (Indometacin) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , மாதவிடாய் வலி, தலைவலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து அசிட்டிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து indomethasin போன்ற வணிகப் பெயர்களில் விற்பனை செய்யப்படுகின்றது.

## மருத்துவப் பயன்பாடு
பொதுவாக திறந்த தமனி நாளம் மூடுதல், தொடர் ஒற்றைத்தலைவலி (Hemicrania continua), ஒற்றைத்தலைவலி, எலும்பு மூட்டுத்தேய்வு, தம்ப முள்ளந்தண்டழற்சி, கீல்வாதம், மாதவிடாய் வலி,முடக்கு வாதம் போன்ற நோய்களுக்கு இன்டோமெதாசின் பயன்படுத்தப்படுகின்றது, இவை தவிர குறைப்பிரவசத்தைத் தாமதமாக்கல், பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், கருப்பு நிறத்துடன் அல்லது குருதியுடன் வயிற்றுப்போக்கு, மூச்சு விடக் கடினம், குறைவாக சிறுநீர் கழித்தல், தசைச் சோர்வு ஆகும். இவற்றைத்தவிர வயிற்றுப் பொருமல், குருதிக்குழலிய விளைவுகள் (மாரடைப்பு, மூளைக் குருதியடைப்பு), தோல் நமைச்சல், காதில் ரீங்காரம், தலைச்சுற்று பக்க விளைவுகளும் இன்டோமெதாசின் பயன்பட்டால் ஏற்படும்.

## பயன்பாட்டெதிர் நிலைகள்
இம்மருந்து குடற்புண், ஆஸ்துமா, ஒவ்வாமை உள்ளவர்கள், உயர் குருதி அழுத்தம், கல்லீரல் பாதிப்பு, சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

## மேற்கோள்கள்


பகுப்பு:மருந்துகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
பகுப்பு:கார்பாக்சமைடுகள்
பகுப்பு:குளோரோ அரீன்கள்
பகுப்பு:இண்டோல்கள்
பிரொக்சிகாம்

**பிரொக்சிகாம்** (Piroxicam) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக முடக்குவாத மூட்டழற்சி, எலும்பு மூட்டுத்தேய்வு போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஈனோலிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Feldene, Roxam போன்ற வணிகப் பெயர்களில் விற்பனை செய்யப்படுகின்றது.

## மருத்துவப் பயன்பாடு
பொதுவாக முடக்குவாத மூட்டழற்சி, எலும்பு மூட்டுத்தேய்வு போன்ற நோய்களுக்கு பிரொக்சிகாம் பயன்படுத்தப்படுகின்றது, இவை தவிர மாதவிடாய் வலி, அறுவைச்சிக்கிச்சையின் பின்னரான வலி போன்றவற்றிற்கும் பயன்படுத்தலாம்.

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் குடற்புண், இரையகக் குடலியக் குருதிப்போக்கு, கடுமையான தோல் விளைவுகள் (இசுடீபன்-யோன்சன் கூட்டறிகுறி) ஆகும். இவற்றைத்தவிர குருதிக்குழலிய விளைவுகள் (மாரடைப்பு, மூளைக் குருதியடைப்பு), காதில் ரீங்காரம், தலைச்சுற்று, தலைவலி, தோல் சினைப்பு பக்க விளைவுகளும் பிரொக்சிகாம் பயன்பட்டால் ஏற்படும்.

## பயன்பாட்டெதிர் நிலைகள்
இம்மருந்து குருதி சம்பந்த நோய்கள், ஆஸ்துமா, ஒவ்வாமை உள்ளவர்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

## மேற்கோள்கள்


பகுப்பு:மருந்துகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
பகுப்பு:கார்பாக்சமைடுகள்
மெஃபெனமிக் காடி

**மெஃபெனமிக் காடி** (Mefenamic acid) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக வலி , மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஃபெனமிக் அமிலக் கிளைப் பொருள்கள் வகைக்குள் அடங்குகின்றது.
இம்மருந்து Mefalth, Mefalth T, Ponstel, Ponstan, Ponstal போன்ற வணிகப் பெயர்களில் விற்பனை செய்யப்படுகின்றது.

## மருத்துவப் பயன்பாடு
பொதுவாக வலி , மாதவிடாய் வலி (வலிமிக்க மாதப்போக்கு) போன்ற நோய்களுக்கு மெஃபெனமிக் காடி பயன்படுத்தப்படுகின்றது, இவை தவிர பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் வாந்தி, தலைவலி, பதட்டம் ஆகும். இவற்றைத்தவிர காதில் ரீங்காரம், வயிற்றுப்போக்கு, தோல் அரிப்பு, பார்வை மங்கல், வயிற்றுப் பொருமல், தூக்கமின்மை பக்க விளைவுகளும் மெஃபெனமிக் காடி பயன்பட்டால் ஏற்படும்.

## பயன்பாட்டெதிர் நிலைகள்
இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

## மேற்கோள்கள்


பகுப்பு:மருந்துகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
நப்ரொக்சென்

**நப்ரொக்சென்** (Naproxen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , காய்ச்சல், மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து ஆன்டெஸ்வெல் (Antesvel), ஆர்தொபன்(Arthopan), செனொபிட் ஜெல்(Xenobid Gel)  போன்ற வணிகப் பெயர்களில் விற்பனை செய்யப்படுகின்றது. **வேறு வணிகப் பெயர்கள்:** அலேவே (Aleve), அனப்ராக்ஸ் (Anaprox), அன்டல்ஜின் (Antalgin), பிமினக்ஸ்  அல்ட்ரா (Feminax Ultra), பிளனக்ஸ் (Flanax), இன்சா (Inza), நல்கேசின் (Nalgesin), நபோசின் (Naposin), நப்றேலன் (Naprelan), நப்ரோகேசிக் (Naprogesic), நப்ரோசின் (Naprosyn), (Narocin) நரோசின் , ப்ரோக்சேன் (Proxen) , சின்பிலெக்ஸ் (Synflex), சேநோபிட் (Xenobid) . 

## மருத்துவப் பயன்பாடு
பொதுவாக தேய்மான மூட்டழற்சி, முடக்குவாத மூட்டழற்சி, தசைநாண் அழற்சி, கீல்வாதம் போன்ற நோய்களுக்கு நப்ரொக்சென் பயன்படுத்தப்படுகின்றது, இவை தவிர வலிமிக்க மாதப்போக்கு போன்றவற்றிற்கும் பயன்படுத்தலாம்.

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், வயிற்றுப்போக்கு, மலச்சிக்கல் போன்ற இரையகக் குடலிய விளைவுகள் மற்றும் தலைச்சுற்று, தோல் நமைச்சல், மங்கலான பார்வை, வீக்கம், மூச்சு விடக் கடினம், ஒழுங்கற்ற இதயத்துடிப்பு, காதில் இரைச்சல் ஆகும். இவற்றைத்தவிர மாரடைப்பு, மூளைக் குருதியடைப்பு, ஒவ்வாமை போன்ற கடுமையான பக்க விளைவுகளும் நப்ரொக்சென் பயன்பட்டால் ஏற்படும்.

## பயன்பாட்டெதிர் நிலைகள்
இம்மருந்து குருதி சம்பந்த நோய்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

## மேற்கோள்கள்


பகுப்பு:மருந்துகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
பகுப்பு:வலி நிவாரணிகள்
திறனுள்ள வல்லரசுகள்

**திறனுள்ள வல்லரசு** என்பது வல்லரசாக ஊகிக்கப்படும் அல்லது 21ஆம் நுற்றாண்டின் ஒரு நாளில் வல்லரசாக வருவதற்கான செயல்பாட்டில் உள்ள ஒரு நாடு அல்லது அரசியல் மற்றும் பொருளாதார உட்பொருள் ஆகும்.  தற்போதைய நிலையில் அமெரிக்க ஐக்கிய நாடுகள் மட்டுமே வல்லரசாக இருப்பதற்கான அனைத்து தகுதிகளையும் கொண்டுள்ளதாக பரவலாகக் கருதப்படுகிறது. .  பல்வேறு காரணிகளைக் கருத்தில் கொண்டு, பரவலான அளவில் திறனுள்ள வல்லரசுகளாக கருதப்படுபவையாவன,  பிரேசில், சீனா,  ஐரோப்பிய ஒன்றியம் (a supranational entity), இந்தியா மற்றும் ரஷ்யா, ஆகும். இந்த ஐந்து திறனுள்ள வல்லரசுகளும், அமெரிக்க ஐக்கிய நாடுகளும் சேர்ந்து உலகளவிய மொத்த உள்நாட்டு உற்பத்தியில்  (nominal)  66.6 சதவீதமும், உலகளாவிய மொத்த உள்நாட்டு உற்பத்தியில் (PPP) 62.2 சதவீதமும் கொண்டுள்ளன, மேலும் உலகின் மொத்த நிலப்பரப்பில் மூன்றில் ஒரு பங்கிற்கு மேற்பட்ட நிலப் பகுதியையும், உலகின் மக்கள்தொகையில் 50 சதவீதத்திற்கும் மேற்பட்ட மக்கள்தொகையினையும் இந்நாடுகளே கொண்டுள்ளன.

கடந்த காலங்களில் செய்யப்பட்ட கணிப்புகளும் மிகவும் சரியானதாக இருந்ததில்லை,  எடுத்துக்காட்டாக 1980களில் நிறைய அரசியல் மற்றும் பொருளாதார வல்லுனர்கள் ஜப்பான், அதனுடைய அதிக மக்கள்தொகை, மிக அதிக மொத்த உள்நாட்டு உற்பத்தி, அந்த காலகட்டத்தில் அதன் மிக அதிக பொருளாதார வளரச்சி ஆகியவற்றை கொண்டு வல்லரசாகும் என கணித்தனர். .  ஆனாலும் இன்றும்  2012ன் படி யப்பான் உலகின் மூன்றாவது மிகப்பெரிய பொருளாதாரத்தையே கொண்டுள்ளது, மேலும் யப்பான் அதன் 1990களின் இழந்த நூற்றாண்டிற்குப் பிறகு குறைவான வளர்ச்சியையே கொண்டுள்ளது, 2000த்தின் தொடக்கத்தில் இருந்து அதன் வயதான மக்கள் தொகையினால் பாதிக்கப்பட்டுள்ளது, இதனால் அதன் வல்லரசாகும் திறன் குறைந்துள்ளது.

## பிரேசில்

பிரேசில் கூட்டாட்சிக் குடியரசை பல ஆய்வாளர்கள் மற்றும் கல்வியாளர்கள் 21ஆம் நூற்றாண்டின் வல்லரசாகும் திறனுள்ள நாடு என கருதுகின்றனர். உலகளாவிய கல்விக்கான கார்னெல் பல்கலைக்கழக மாரியோ எயணைடி (Mario Einaudi) மையத்தில் வெளியிடப்பட்ட “உலகின் திறன்மிக்க நாடாகும் பிரேசில்” எனப்படும் ஒரு சொற்பொழிவில், லெஸ்லி எலியட் அர்மிஜோ மிக விரைவில் பிரேசில் லத்தீன் அமெரிக்காவின் முதல் வல்லரசாகும் எனக் கூறுகிறார்.  
## இந்தியா

பல்வேறு ஊடக வெளியீட்டாளர்களும், கல்வியாளர்களும் இந்தியக் குடியரசின் வல்லரசாகும் திறனை பற்றி உரையாடியுள்ளன. 
## மேற்கோள்கள்

பகுப்பு:வல்லரசுகள்
பகுப்பு:21-ஆம் நூற்றாண்டு
செய்யுள் உறுப்பு

**செய்யுள் உறுப்பு**களை இலக்கண நூல்கள் இரண்டு வகைகளாகப் பாகுபடுத்திப் பார்க்கின்றன.
# செய்யுள் 
# பாட்டியல்
தொல்காப்பியப் பாகுபாடு இந்த இருவகை நெறிகளையும் வெளிப்படையாகவும், குறிப்பாகவும் உணர்த்துகிறது. 

தொல்காப்பியர் எழுத்து வடிவம் பெற்ற அனைத்து நூல்களையும் ‘செய்யுள்’ என்னும் சொல்லால் குறிப்பிடுகிறார். செய்யுள் பயிர் வளரும் செய்யுள் நிலங்கள் ஏழு எனக் காட்டுகிறார்.

* செய்யுள் உறுப்பு, தொல்காப்பிய நெறி
* செய்யுள் உறுப்பு, காரிகை நெறி
* பாட்டியல் நெறி
ஆங்கிலத்தில் மிக நீண்ட சொல்

**ஆங்கிலத்தில் மிக நீண்ட சொல்**  என்பதை அடையாளம் காண்பதானது ஆங்கிலத்தில் ஒரு சொல் எவ்வாறு அமைகின்றது என்பதை வரையறை செய்வதில் தங்கியுள்ளது. அத்தோடு உள்ளக கண்டுபிடிப்புக்களின்றி ஆங்கில மொழியின் மூலத்திலிருந்து இயற்கையாகவே பெறப்பட்டிருக்க வேண்டும். ஆங்கிலம் புதுப் படைப்பு, அமைப்பு ஆகியவற்றால் புதிய சொற்களை அனுமதிப்பது இடங்களின் பெயர்கள், தொழில் நுட்ப பதங்கள் பலவந்தமாக நீண்டு காணப்பட வாய்ப்புள்ளது. நீளமானது எழுத்திலக்கணம், எழுதப்படும் அரிச்சுவடி எண்ணிக்கை அல்லது குறைவான ஒலியியல், ஒலியன்கள் எண்ணிக்கை ஆகியனவற்றால் விளங்கிக் கொள்ளப்படும்.  

## உசாத்துணை

பகுப்பு:ஆங்கிலம்
அர்த்தமுள்ள இந்து மதம் (நூல்)

**அர்த்தமுள்ள இந்து மதம்** என்பது கவிஞர் கண்ணதாசன் இந்து சமயத்தின் பல்வேறு தத்துவங்களையும், அத் தத்துவங்களில் பொதிந்துள்ள ஆழமான கருத்துக்களையும் கொண்டு எழுதிய ஒரு சமய நூல். தினமணிக் கதிர் இதழில் ஒராண்டுக் காலம் தொடராக வெளிவந்த கட்டுரைகள் தொகுக்கப்பட்டு வானதி பதிப்பகம் மூலம் நூலாக வெளியிடப்பட்டது. பத்து பாகங்களாகத் தனித்தனிப் புத்தகங்களாக வெளியிடப்பட்ட இந்த நூலை 2009 ஆம் ஆண்டில் ஒரே நூலாகத் தொகுத்து கண்ணதாசன் பதிப்பகம் வெளியிட்டது.

## வாழ்த்துரை
இந்நூலில் காஞ்சி காமகோடி பீடாதிபதி ஜகத்குரு ஸ்ரீசங்கராசார்ய சுவாமிகள் மற்றும் வானதி பதிப்பகத்தின் பதிப்பாசிரியர் ஏ. திருநாவுக்கரசு ஆகியோரின் வாழ்த்துரைகள் இடம் பெற்றிருக்கின்றன. கட்டுரைகளின் இடையிடையே ஓவியர் சில்பி அவர்களின் அழகிய ஓவியங்களும் இடம்பெற்றுள்ளது.  "அர்த்தமுள்ள இந்து மதம்" என்ற இந்த நூல் எழுதப்பட்டதன் நோக்கம் பற்றிய கவிஞரின் 22/08/1972 நாளிட்ட கடிதத்தினை தொடர்ந்து முதல் பாகத்தின் முதல் கட்டுரை தொடங்குகிறது.

## பாகம் 1
பாகம் 1ல் உள்ள கட்டுரைகளின் தலைப்புகள்:
1. உறவு
2. ஆசை  3. துன்பம் ஒரு சோதனை  4. பாவமாம், புண்ணியமாம்  5. மறுபடியும் பாவம் - புண்ணியம்  6. புண்ணியம் திரும்ப வரும்  7. விதிப் படி பயணம்  8. ஆணவம் 9. தாய் - ஒரு விளக்கம்  10. மங்கல வழக்குகள்  11. கல்லானாலும் ... புல்லானாலும் ... 12. நல்ல மனைவி 13. நல்ல நண்பன்  14. கீதையில் மனித மனம் 15. உயர்ந்தோர் மரணம் 16. கண்ணனை நினைப்பவர்கள் சொன்னது பலிக்கும் 17. பூர்வ ஜென்மம் 18. பிற மதங்கள் 19. சமதர்மம் 20. குட்டி தேவதைகள் 21. உலவும் ஆவிகள் 22. சோதனையும் வேதனையும் 23. ஒரு கடிதமும் பதிலும் 24. பாவிகளே பிரார்த்தியுங்கள்

## மேற்கோள்கள்

பகுப்பு:இந்துத் தமிழ் நூல்கள்
பகுப்பு:கண்ணதாசன் நூல்கள்
எல்லா எழுத்து

**எல்லா எழுத்து** (*pangram*, கிரேக்கம்: παν γράμμα, *pan gramma*, "எல்லா எழுத்து") அல்லது **முழு அரிச்சுவடி வாக்கியம்** என்பது ஒரு மொழியின் அரிச்சுவடியிலுள்ள அனைத்து எழுத்துக்களாலும் அமைக்கப்பட்ட சொற்றொடரைக் குறிக்கும். இது அச்செழுத்தின் வடிவத்தை காட்ட, அச்செழுத்து கருவியை பரிசோதிக்க, கையெழுத்து, வனப்பெழுத்து மற்றும் தட்டச்சுத் திறனை வளர்க்கவென பாவிக்கப்பட்டது. சில எடுத்துக் காட்டுகள்:

:* ஆங்கிலத்தில், "*The quick brown fox jumps over the lazy dog*" (எல்லா 26 எழுத்துக்களும்).
:* டச்சு மொழி, "*Lynx c.q. vos prikt bh: dag zwemjuf!*" (26 எழுத்து சிறப்பு சொற்றொடர் எல்லா 26 எழுத்துக்களுடன்).
:* இடாய்ச்சு மொழியில், *"Victor jagt zwölf Boxkämpfer quer über den großen Sylter Deich"*.
:* பிரெஞ்சு மொழியில், "*Portez ce vieux whisky au juge blond qui fume*" (எல்லா 26 எழுத்துக்களும்).

## குறிப்புகள்

## வெளி இணைப்புகள்

*Pangram finder within any text
*List of pangrams | Clagnut
*Fun With Words: Pangrams

பகுப்பு:சொல் விளையாட்டுகள்
பகுப்பு:அச்சுக்கலை
காகபுருடர் குறள்

**காகபுருடர் குறள்** என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்ட சிறு நூல். இதில் 16 குறள் வெண்பாக்கள் மட்டுமே உள்ளன. இதில் சிவராச யோகம், வாசிமுனி மைந்தன் முதலான செய்திகள் உள்ளன.

இது குறள் யாப்பு நூல்கள் சிலவற்றில் ஒன்று.
இதன் குறள்கள் - எடுத்துக்காட்டு
:சின்மயத்தைப் போற்றிச் இவராய யோகத்தில்
:நன்மை பராபரத்தை நாடு. 1

:கண்ணுள் மணியாகிக் காரண மாய்நின்றான்
:மன்னும் உயிர்ப்பதியு மாறு. 8

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
*சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வெண்பா
செய்யுள் நிலம்

**செய்யுள் நிலம்**  என்பது செய்யுளாகிய **கருத்துப் பயிர்** வளரும் நிலம். தொல்காப்பியர் எழுத்து வடிவம் பெற்ற அனைத்து நூல்களையும் ‘செய்யுள்’ என்னும் சொல்லால் குறிப்பிடுகிறார். இந்தச் செய்யுளாகிய பயிர் வளரும் நிலங்கள் ஏழு எனக் காட்டுகிறார்.  
## 7 நிலம்
# பாட்டு, 
#உரை, 
#நூல்,  
#வாய்மொழி
#பிசி, 
#அங்கதம்
# முதுசொல் முதுமொழி, முதுமொழிக்காஞ்சி போன்ற பழமொழி
## வேறுவகை
#மந்திரம், 
#பண்ணத்தி 
என்பன.

இவற்றுள் பாட்டு, உரை, நூல் என்னும் முதல் மூன்றும் மொழியமைதிப் பாகுபாடுகள். ஏனைய நான்கும் செய்யுளில் அமைந்துள்ள பொருளமைதிப் பாகுபாடுகள். 

## அடிக்குறிப்பு

பகுப்பு:தொல்காப்பியம்
காகபுருடர் காவியம்

**காகபுருடர் காவியம்** என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் காப்புச்செய்யுள் ஒன்றும், 33 நூல் செய்யுள்களும் எண்சீர்விருத்தங்களாக உள்ளன. 

அவற்றுள் சில பகுதிகள்:
;1
கேளப்பா சிவமோடி அண்டம் பாயும்
:கிருபையாய் அண்டமது திரும்பிப் பாயும் - 23
;2
சேற்றிலே நாட்டியதோர் கம்பம் போலத்
:திரும்பினது போலாச்சு யுகங்கள் தோறும் - 9
;3
தண்ணிதண்ணி என்றலைந்தால் தாகம் போமோ
:சாத்திரத்தி லேபுரட்டித் தள்ளி ஏறே - 1

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
*சித்தர் பாடல்கள், பிரேமா பிரசுரம், 1959, ஆறாம் பதிப்பு 1987

பகுப்பு:16 ஆம் நூற்றாண்டுத் தமிழ் நூல்கள்
காகபுருடர் உபநிடதம்

**காகபுருடர் உபநிடதம்** என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் 31 எண்சீர்விருத்தங்கள் உள்ளன. 
;அவை கூறும் செய்திகளில் சில
*சுழுமுனை, மனோண்மணி தியானநிலை பாடல் 25

அவற்றின் பாடல் பகுதிகள் - எடுத்துக்காட்டு
;1
மோக,சித்த விருத்திகளைச் சுத்தம் பண்ணி
:மும்மூச்சு பிரம்ஐக்யம் மோட்சம் என்னே
;2
காணுகின்ற பூவிலுறை வாசம் போலும்
:கன்றாவின் பாலிலுள்ள நெய்யைப் போலும்
தோணும் மயில் முட்டையின்மேல் வன்னம் போலும்
:தூலமதில் சூக்குமந்தான் துலங்கி நிற்கும்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005

பகுப்பு:16 ஆம் நூற்றாண்டுத் தமிழ் நூல்கள்
தேசிய வானூர்தியியல் ஆலோசனை செயற்குழு

**தேசிய வானூர்தியியல் ஆலோசனை செயற்குழு**-**நாகா**வானது (**National Advisory Committee for Aeronautics**-**NACA**) ஐக்கிய அமெரிக்க கூட்டரசால் வானூர்தியியல் ஆராய்ச்சி மற்றும் மேம்பாட்டுக்காக மார்ச் 3, 1915-ஆம் ஆண்டு நிறுவப்பட்டது.  அக்டோபர் 1, 1958-இல் நாகா அமைப்பு கலைக்கப்பட்டது, அதன் சொத்துக்கள் மற்றும் வேலையாட்கள் புதிதாக நிறுவப்பட்ட **[[தேசிய வானூர்தியியல் மற்றும் விண்வெளி நிர்வாகம்]]**-**நாசா** அமைப்புக்கு மாற்றப்பட்டனர்.  இவ்வமைப்பின் ஆராய்ச்சியில் வடிவமைக்கப்பட்ட நாகா காற்றிதழ்கள் இன்றளவும் பயன்பாட்டில் உள்ளன.

## மேலும் படிக்க
*John Henry, et al. '' Orders of Magnitude: A History of the NACA and NASA, 1915-1990'' .
*Alex Roland. ''Model Research: The National Advisory Committee for Aeronautics, 1915-1958.'' 
*James Hansen. ''Engineer in Charge: A History of the Langley Aeronautical Laboratory, 1917-1958.'' 
*Michael H. Gorn, ''Expanding the envelope – Flight Research at NACA and NASA.'' 

## வெளியிணைப்புகள்

*The NASA Technical Reports Server provides access to a collection of 14,469 NACA documents dating from 1917.
*U.S. Centennial of Flight Commission – The National Advisory Committee for Aeronautics (NACA) 
*More information on NACA airfoil series
*From Engineering Science to Big Science – The NACA and NASA Collier Trophy Research Project Winners, Edited by Pamela E. Mack 

பகுப்பு:அமெரிக்க விண்வெளித் திட்டங்கள்
பகுப்பு:அமைப்புகள்
காகபுருடர் ஞானம்

**காகபுருடர் ஞானம்** என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் 79 எண்சீர்விருத்தங்கள் உள்ளன. 
;அவை கூறும் செய்திகளில் சில
*மந்திரம், விதி, மதி, மதி எதுவும் இல்லை.
*அண்ட உச்சிக்கு அப்பாலே யோனியாய் நிறைந்துள்ளவர் ‘அவர்’ 
*சுழுமுனை என்ற மூக்குநூனியைப் பார்த்து தார்த்துத் திரிவது வீண் 
*கோவில் என்றும் தீர்த்தம் என்றும் செல்லுவார் திருடர்கள்
*வேடக் காவி பூண்டு நாயைப் போல அலைவர்
*விளக்கு வீட்டுக்குத் தான். வெளிக்கு அன்று.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
*சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
எண்பேராற்றல்

பேரண்டத்தின் **எண்பேராற்றல்கள்** அட்டமா சக்திகள் எனத் தொகுக்கப்பட்டுப் பெயர் சூட்டப்பட்டுள்ளன. அவை சயை, விசையை, சயந்தி, அபராசிதை, சித்தை, இரத்தை, அலம்பதை, உற்பலை என்பவை. இவை வடநூல் வழி வந்தவை.

## அடிக்குறிப்பு

பகுப்பு:அண்டவியல்